RÅDETS AFGØRELSE (EU) 2022/2242

af 14. november 2022

om fastsættelse af de finansielle bidrag, som parterne skal betale til Den Europæiske Udviklingsfond med henblik på fondens finansiering med angivelse af loftet for 2024, det årlige beløb for 2023, første tranche for 2023 og et vejledende, ikkebindende overslag over de forventede årlige bidragsbeløb for årene 2025 og 2026

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (1), særlig artikel 7, stk. 2, sammenholdt med artikel 14, stk. 3,

under henvisning til Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond og om ophævelse af Rådets forordning (EU) 2015/323 (2), særlig artikel 19, stk. 2,

under henvisning til forslag fra Europa-Kommissionen, og

ud fra følgende betragtninger:

(1) Kommissionen skal i henhold til proceduren i artikel 19-22, særlig artikel 19, stk. 2, i forordning (EU) 2018/1877 senest den 15. oktober 2022 forelægge et forslag, som fastsætter loftet for de bidragsbeløb, som parterne skal betale til Den Europæiske Udviklingsfond (EUF) for 2024, det årlige beløb for bidragene for 2023, beløbet for første tranche af bidraget for 2023 og et vejledende, ikkebindende overslag over de forventede årlige bidragsbeløb for årene 2025 og 2026.

(2) Den Europæiske Investeringsbank (EIB) skal i overensstemmelse med artikel 46 i forordning (EU) 2018/1877 sende Kommissionen sine ajourførte overslag over forpligtelser og betalinger for de instrumenter, den forvalter.

(3) I henhold til artikel 20, stk. 1, i forordning (EU) 2018/1877 skal der ved indkaldelse af bidrag først anvendes de beløb, der er fastsat for tidligere EUF'er. Der bør derfor foretages en indkaldelse af midler i overensstemmelse med forordning (EU) 2018/1877 for Kommissionen og EIB.

(4) I henhold til artikel 152 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (3) (»udtrædelsesaftalen«) skal Det Forenede Kongerige Storbritannien og Nordirland (»Det Forenede Kongerige«) forblive part i EUF indtil ophøret af 11. EUF og alle tidligere uafsluttede EUF'er. I henhold til udtrædelsesaftalens artikel 153 skal Det Forenede Kongeriges andel af frigjorte midler fra projekter under 11. EUF, hvor disse midler er blevet frigjort efter den 31. december 2020, eller tidligere EUF'er dog ikke genanvendes.

(5) Ved Rådets afgørelse (EU) 2021/1941 (4) fastsættes loftet for parternes årlige bidrag til EUF for 2023 til 1 800 000 000 EUR for Kommissionen og til 300 000 000 EUR for EIB.

(6) For at sikre en hurtig anvendelse af foranstaltningerne i denne afgørelse bør den træde i kraft på dagen for offentliggørelsen i Den Europæiske Unions Tidende —

VEDTAGET DENNE AFGØRELSE:

Artikel 1 Loftet for parternes årlige bidrag til Den Europæiske Udviklingsfond (EUF) for 2024, fastsættes til 1 600 000 000 EUR. Det fordeles med 1 300 000 000 EUR til Kommissionen og 300 000 000 EUR til Den Europæiske Investeringsbank (EIB).

Artikel 2 Loftet for parternes årlige bidrag til EUF for 2023 fastsættes til 2 100 000 000 EUR. Det fordeles med 1 800 000 000 EUR til Kommissionen og 300 000 000 EUR til EIB.

Artikel 3 Parterne i EUF indbetaler hver især bidragene til EUF til Kommissionen og EIB som første tranche for 2023 i overensstemmelse med bilaget.

Artikel 4 Et beløb på 42 500 000 EUR fra midler, som der ikke er indgået forpligtelser for, eller som er frigjort fra projekter under 9. EUF, tilbagebetales i form af en nedsættelse af betalingen vedrørende første tranche for 2023, jf. artikel 3.

Artikel 5 Det vejledende og ikkebindende overslag over de forventede årlige bidragsbeløb for 2025 fastsættes hermed til 900 000 000 EUR for Kommissionen og 9 000 000 EUR for EIB og for 2026 til 600 000 000 EUR for Kommissionen og 0 EUR for EIB.

Artikel 6 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 14. november 2022. På Rådets vegne J. BORRELL FONTELLES Formand

(1) EUT L 210 af 6.8.2013, s. 1.

(2) EUT L 307 af 3.12.2018, s. 1.

(3) EUT L 29 af 31.1.2020, s. 7.

(4) Rådets afgørelse (EU) 2021/1941 af 9. november 2021 om fastsættelse af de finansielle bidrag, som parterne skal betale til Den Europæiske Udviklingsfond med henblik på fondens finansiering, herunder loftet for 2023, det årlige beløb for 2022, beløbet for første tranche for 2022 og et vejledende og ikkebindende overslag over de forventede årlige bidragsbeløb for årene 2024 og 2025 (EUT L 396 af 10.11.2021, s. 61).